SLP คาดอัตรากำไรสุทธิปีนี้สูงกว่าปีก่อน เป้ารายได้ 3 ปีโตปีละ 10-15%
SLP คาดอัตรากำไรสุทธิปีนี้สูงกว่าปีก่อน เป้ารายได้ 3 ปีโตปีละ 10-15%
7 พ.ค. 2558

นายเศวต นราธิปกร กรรมการผู้จัดการ กรรมการผู้จัดการ บริษัท สาลี่ พริ้นท์ติ้ง จำกัด (มหาชน) หรือ SLP เปิดเผยว่า บริษัทคาดว่าอัตรากำไรสุทธิของบริษัทในปีนี้จะสูงกว่าปีก่อนที่ 14.39% หลังจากสถานการณ์ของลูกค้าของบริษัทมีแนวโน้มการฟื้นตัวขึ้นจากปีก่อน ทำให้ลูกค้ามีการสั่งออเดอร์เพิ่มเข้ามามากขึ้น ทำให้ส่งผลต่ออัตรากำไรสุทธิในปีนี้ที่มีโอกาสเพิ่มสูงขึ้นตามการฟื้นตัวของลูกค้าที่สั่งผลิตฉลากกับบริษัท
นอกจากนี้บริษัทตั้งเป้าหมายรายได้ใน 3 ปี (58-60) เติบโตปีละ 10-15% ซึ่งเป็นผลมาจากการที่บริษัทนำเงินที่ได้จากการระดมทุนผ่านตลาดหลักทรัพย์ในการจำหน่ายหุ้นสามัญเพิ่มทุนให้กับประชาชนครั้งแรก (IPO) ไปใช้ในการทยอยเพิ่มกำลังการผลิต 5 ล้านตารางเมตร โดยปัจจุบันบริษัทมีกำลังการผลิตอยู่ที่ 7.88 ล้านตารางเมตร ซึ่งบริษัทใช้กำลังการผลิตอยู่ที่ 75-80% ของกำลังการผลิตปัจจุบัน
ทั้งนี้บริษัทจะมีการดำเนินการสร้างโรงงานแห่งใหม่ 5,000 ตารางเมตร โดยจะเริ่มสร้างในช่วงไตรมาส 4/58 และจะแล้วเสร็จในช่วงต้นปี 60 ซึ่งโรงงานแห่งใหม่จะสามารถวางเครื่องจักรเพิ่มได้อีก 8-10 เครื่อง